P r e d k l a d a c i a   s p r á v a

	Na pozvanie Mirka Topolánka, predsedu vlády Českej republiky, ktorá je od 1.7.2007 do 30.6.2008 je predsedníckou krajinou V4, sa v dňoch 9.-10. decembra 2007 uskutoční v Rožnove pod Radhoštěm a v Ostrave  summit predsedov vlád krajín Vyšehradskej skupiny a Slovinska. 

	Na summite budú prediskutované aktuálne otázky problematiky Európskej únie, najmä priority slovinského predsedníctva EÚ v prvom polroku 2008 a príprava českého predsedníctva EÚ v prvom polroku 2009. Predsedovia vlád si vymenia názory aj na vybrané zahraničnopolitické témy – Kosovo, západný Balkán, rozšírenie Schengenského priestoru o nové členské krajiny EÚ, energetická bezpečnosť, Bielorusko – uľahčenie vízového režimu a Ukrajina.